**ՀՀ Արագածոտնի մարզպետ Դավիթ Գևորգյանի շնորհավորական ուղերձը Գիտելիքի և դպրության օրվա առթիվ**

Սիրելի՛ հայրենակիցներ,  
Շնորհավորում եմ Գիտելիքի և դպրության օրվա առթիվ:

Սեպտեմբերի 1-ը գիտելիքի կարևորությունը ընդգծելու և ուսման հանդեպ ձգտումը վերահաստատելու լավագույն առիթ է:  
Հայաստանում մարդը գնահատվում է իր գիտելիքներով, աշխատասիրությամբ, մասնագիտական որակներով: Մեր երկրում կիրթ մարդը մշտապես հասարակության զարդն է եղել:

Խաղահրապարակները փոխարինելով աշակերտական նստարաններով, ամառային հանգիստը՝ ուսանողական լսարաններով, նոր ուսումնական տարում նոր հնարավորություններ ու դռներ են բացվում գիտելիքների հարստացման համար:

Դարեր շարունակ հայի միտքը գիտական բացառիկ արժեքներ է կերտել, և այսօր էլ Հայաստանն աշխարհին ճանաչելի է կրթության և գիտության տարբեր ճյուղերի բացառիկ նվաճումներով, նորագույն տեխնոլոգիաների ոլորտում ունեցած թռիչքային առաջընթացով:

Կրթության ոլորտի սիրելի՛ նվիրյալներ, թանկագի՛ն մանկավարժներ, դպրոցականներ, ուսանողներ, ծնողներ, կրկին շնորհավորում եմ Գիտելիքի և դպրության օրվա առթիվ:

Ցանկանում եմ, որ ուսումնառության ընթացքում ձեռք բերած գիտելիքները ծառայեն մեր երկրի շարունակական զարգացման նպատակին: Մաղթում եմ հաջողություններ և նորանոր ձեռքբերումներ: